La creativitat es dona cita a la Biblioteca Infantil en una nova vesprada d’Animació Lectora
2025-07-24

Cada 21 d’abril, se celebra el Dia Mundial de la Creativitat i la Innovació i, avançant-se a la celebració, l’equip de les Biblioteques Municipals de Burjassot ha programat una nova activitat d’Animació Lectora que tindrà lloc la vesprada del dijous 18 d’abril.

A les 18.00 hores, la Biblioteca infantil acollirà l’activitat “No és una caixa” a través de la qual es vol mostrar als més menuts el gran potencial creador que totes les persones posseïxen. Les xiquetes i els xiquets participants podran descobrir el llibre ‘No és una caixa’, la història del qual està protagonitzada per un enginyós conill que convidarà a veure la creativitat que tots tenim dins, en un objecte ben senzill: una caixa de cartó.

Després de la lectura, es llançarà una pregunta als participants: quantes coses pot ser una caixa? i entre totes i tots es llançaran idees per a explorar la creativitat i descobrir-la en mig de la vida quotidiana.